## dachser_inteligent_logistics

Tlačová správa V Bratislave, 7. 10. 2020

**Tiché dopravné prostriedky**

**Pre nižšie emisie a pokojnejšie cesty: v najbližších troch rokoch prerobí spoločnosť ABT e-Line až 20 000 vozidiel Volkswagen Caddy a Transporter na elektrický pohon. DACHSER bude zabezpečovať dodávky, skladovanie a výrobu potrebných elektrických komponentov.**

Hluk, výfukový dym, dlhé kilometre dopravnej zápchy − dopravná situácia v mnohých mestách testuje trpezlivosť vodičov i obyvateľov, najmä pri dopravnej špičke. Vzhľadom k tomu, že vjazd do mestských centier je u starších vozidiel s naftovým motorom stále obmedzenejší, sú inteligentné koncepcie dopravy pre centrá miest veľmi žiadané, vrátane dopravných prostriedkov zaisťujúcich maloobchodné služby, obchod a priemysel. ABT e-Line, špecialista na elektronickú mobilitu so sídlom v južnom Nemecku v regióne Allgäu, je prémiovým partnerom spoločnosti Volkswagen a od jesene 2019 upravuje populárne úžitkové vozidlá T6 a Caddy na elektrické vozidlá.

Vďaka tomu, že e-Caddy a e-Transporter ponúka dojazd približne 160 a 140 kilometrov, sú tieto vozidlá obzvlášť atraktívne pre spoločnosti, ktoré môžu ľahko odhadnúť rádius ich dodávok a chcú fungovať na poslednú míľu bez emisií. Prestavba modelu T6 a Caddy na elektronické vozidla predstavuje viac než len dodanie batérií: tento proces tiež vyžaduje veľkú sadu komponentov do vozidiel, ktoré je nutné zaobstarať, vyzdvihnúť a potom doručiť spoločnosti zodpovednej za úpravu vozidiel.

**Po mori z Ázie do Nemecka**

Úlohou spoločnosti DACHSER je zabezpečiť všetky aspekty logistiky celého dodávateľského reťazca pod hlavičkou ABT. Poskytovateľ logistiky prostredníctvom európskej cestnej siete priváža komponenty v pobočke v Langenau pri Ulme v Nemecku, kde sú uložené. Pre každé vozidlo, ktoré má byť prestavané, zostaví skladový tím DACHSER sadu skladajúcu sa zo 120 položiek a dopraví ju ďalšiemu partnerovi projektu. Medzitým spoločnosť DACHSER Air & Sea Logistics zaisťuje bezpečný transport batériových modulov námornou prepravou z Ázie do Nemecka priamo do továrne na batérie v Memmingene. Odtiaľ je hotová batéria naložená na špeciálne prepravné stojany a dodávaná prostredníctvom cestnej siete DACHSER pomocou nákladného vozidla k partnerovi projektu, ktorý potom vykoná prestavbu vozidiel.

„*Vzhľadom na to, že máme štyroch projektových partnerov, ktorí spolu kooperujú, je obzvlášť dôležitý robustný logistický proces, ktorý bol premyslený a naplánovaný vopred. Je to jediný spôsob, ako zabezpečiť, aby všetko prebiehalo hladko*," hovorí Michael Geschwentner manažér zmluvnej logistiky v DACHSER Langenau. Projekt bol postupne zavádzaný počas 18 mesiacov s opakovanými testovacími behmi pre doladenie procesov. Prevádzka bola oficiálne spustená na konci roka 2019 a kapacita sa postupne zvyšuje. Počas nasledujúcich troch rokov bude 20 tisíc Caddy a Transportérov prerobených na elektrický pohon a budú sa tak podieľať na tom, aby naše cesty boli čistejšie a tichšie.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk